stanford-oval/wikipedia huggingface dataset:
Pia Hattara
Ura > Teatteriura

Hattara valmistui Teatterikoulun ensimmäiseltä vuosikurssilta vuonna 1945. Ennen koulua hän oli näytellyt vuoden Valkeakoskella ja toisen Kokkolassa. Teatterikoulun jälkeen Hattara sai kiinnityksen Oulun näyttämölle. Oulu oli harvoja kaupunkeja, joihin Hattara ei valmistuttuaan ollut lähettänyt hakemusta. Hän joutui puolivahingossa asumaan samaan vinttikamariin järjestäjä-näyttelijä Pentti Irjalan kanssa, ja koska Hattara ei halunnut ”ruveta asumaan kenenkään kanssa”, he menivät naimisiin 26. elokuuta 1945. Liitto päättyi Irjalan kuolemaan vuonna 1982. Oulun vuotensa jälkeen Hattara siirtyi kahdeksi vuodeksi Joensuun teatteriin ja sieltä edelleen neljäksi vuodeksi Kuopion Yhteisteatteriin. Ritva Arvelo houkutteli hänet Helsinkiin Intimiteatterin riveihin vuonna 1952. Kolme vuotta myöhemmin Hattara sai pestin Suomen Kansallisteatterista, jossa hän näytteli eläkkeelle siirtymiseensä saakka. Hattara sai Pro Finlandia -mitalin vuonna 1970. Hänen aviomiehensä sai samaisen mitalin kaksi vuotta myöhemmin. [lähde? ]
Ura > Hattara valkokankaalla

Hattara näytteli 32 elokuvassa vuosina 1950–1988 ja parissa lyhytelokuvassa. Hän tulkitsi valkokankaalla usein topakkaa naishenkilöä. Hänet nähtiin useissa Aarne Tarkaksen ja Ville Salmisen ohjaamissa elokuvissa. Hattara tunnettiin myös Knalli ja sateenvarjo -radioviihteestä. Hän näytteli Vetterantin Torodeaa elokuvassa Pikku Pietarin piha. [lähde? ]
Hattara on haudattu Kansallisteatterin näyttelijöiden yhteishautaan Hietaniemen hautausmaalle.
Filmografia

| --- | --- |
 Tapahtui kaukana (1950)  Radio tekee murron (avustaja) (1951)  Olemme kaikki syyllisiä (1954)  Kovanaama (1954)  Herrojen Eeva (1954)  Näkemiin Helena (1955)  Lähellä syntiä (1955)  Rintamalotta (1956)  Riihalan valtias (1956)  Jokin ihmisessä (1956)  Evakko (1956)  Anu ja Mikko (1956)  Taas tyttö kadoksissa! (1957)  1918 (1957)  Niskavuoren naiset (1958)  Mies tältä tähdeltä (1958)  Kulkurin masurkka (1958) :  Opettajatar seikkailee (1960)  Isaskar Keturin ihmeelliset seikkailut (1960)  Voi veljet, mikä päivä (1961)  Pikku Pietarin piha (1961)  Olin nahjuksen vaimo (1961)  Minkkiturkki (1961)  Kaasua, komisario Palmu! (1961)  Kertokaa se hänelle (1961)  Tähdet kertovat, komisario Palmu (1962)  Rakkaus alkaa aamuyöstä (1966)  Johan nyt on markkinat! (1966)  Speedy Gonzales – Noin 7 veljeksen poika (1970)  Aatamin puvussa… ja vähän Eevankin (1971)  Seitsemän veljestä (1979)  Akaton mies (1983)  Ihmiselon ihanuus ja kurjuus (1988)
Filmografia > Ääninäyttelijänä

Miekka kivessä, 1963 – Matami Mim (vuoden 1965 dubbaus)
Aiheesta muualla

Korsberg, Hanna: / Hattara, Pia (1923–). Kansallisbiografia-verkkojulkaisu (maksullinen).  8.6.2004. Helsinki:  Suomalaisen Kirjallisuuden Seura.
Prospère Bruggeman

| Mitalit> Maa:  Belgia.Miesten soutu. Olympialaiset  | Mitalit> Maa:  Belgia.Miesten soutu. Olympialaiset  | Mitalit> Maa:  Belgia.Miesten soutu. Olympialaiset  | Maa:  Belgia> Miesten soutu. |
| --- | --- | --- | --- |
|  Hopeaa | Pariisi 1900 | kahdeksikko |  |
Prospère Bruggeman (7. maaliskuuta 1873 – ?) oli belgialainen soutaja. Hän kilpaili Royal Club Nautique de Gand -joukkueessa vuoden 1900 kesäolympialaisissa Pariisissa. Hän osallistui siellä sekä perämiehelliseen kaksikkoon että kahdeksikkoon; jälkimmäisessä hän sai hopeaa.
Prospero Nale Arellano

Prospero Nale Arellano (17. tammikuuta 1937 Bombon – 1. helmikuuta 2014) oli filippiiniläinen roomalaiskatolinen piispa. Hänet vihittiin papiksi 30. maaliskuuta 1963 ja nimitettiin Libmananin alueprelatuurin johtoon 9. joulukuuta 1989. Piispaksi konsekroinnin suoritti 19. maaliskuuta 1990 Bruno Torpigliani, jota avustivat Concordio Maria Sarte ja Benjamin J. Almoneda.
Arellano erosi tehtävistä prelaattina 19. toukokuuta 2008, jolloin hänen seuraajakseen sai nimityksen José Rojas Rojas nuorempi.
Pirkko Salmenkylä

| Pirkko Salmenkylä> Henkilötiedot |
| --- | --- |
Koko nimi:  Pirkko Siviä Tellervo Salmenkylä
Syntynyt: 15. tammikuuta 1932 Helsinki, Suomi
Kuollut: 7. joulukuuta 2015 (83 vuotta) Helsinki, Suomi
Kansalaisuus:   Suomi
Koripalloilija
Pelaajaura
Seurajoukkueet
:  Eiran Kisa-Veikot
Maajoukkueet
1955–1957:   Suomi
Ottelut (pisteet):  7 (8)
Pirkko Siviä Tellervo Salmenkylä (o.s. Niemi; 15. tammikuuta 1932 Helsinki – 7. joulukuuta 2015 Helsinki) oli suomalainen arkkitehti sekä maajoukkuetason urheilija ja Suomen mestari niin koripallossa kuin suunnistuksessa.
Suunnistus

Salmenkylä edusti Suomea suunnistusmaaotteluissa vuosina 1954, 1966 ja 1969. Hän voitti kaksi SM-viestikultaa, vuonna 1952 yhdessä Leena Ikkalan ja Aura Karhuniemen kanssa ja vuonna 1973 Ritva Kajavan (Salminen) ja Seija Korhosen kanssa.
Salmenkylä oli Helsingin Suunnistajien puheenjohtaja 1975–1984.
Koripallo

Koripallossa Salmenkylälle kertyi vuosina 1955 ja 1957 yhteensä seitsemän naisten maaottelua, joissa hän pelasi 1,1 pisteen keskiarvolla. Salmenkylä edusti Eiran Kisa-Veikkoja, jossa hän voitti Suomen mestaruuden vuonna 1949.
Perhe

Salmenkylän puoliso, asianajaja Juhani Salmenkylä menestyi niin suunnistajana, koripalloilijana kuin yleisurheilijanakin. Heidän tyttärensä Leena Salmenkylä-Mattila voitti maailmanmestaruuden viestisuunnistuksessa 1979, ja myös perheen muut lapset ovat kilpailleet suunnistajina.
Pouta (täsmennyssivu)

Pouta voi tarkoittaa muun muassa seuraavia:
pouta, säätila, jolloin on sateetonta
Sukunimi

Anneli Pouta (s. 1961), suomalainen gynekologi, ylilääkäri ja tutkija, Terveyden ja hyvinvoinninlaitoksen osastonjohtaja
Pekka Pouta (s. 1968), suomalainen meteorologi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pouta”, voi hakea sivunnimihaulla, laajalla sivunnimihaulla tai tekstihaulla.
Prali

| Prali |
| --- | --- |

 Prali
 Koordinaatit: 44°53′21″N, 7°02′55″E 
Valtio:  Italia
Alue:  Piemonte
Metropolikaupunki:  Torino
Korkeus:  1 454 (min 900 - maks. 3060) m
Väkiluku:  255 
Aikavyöhyke:  UTC+1
 – Kesäaika:  UTC+2
 
 https://www.comune.prali.to.it 
Infobox OKVirheellinen NIMI-arvo: 
Prali (piemonteksi Prali ) on kunta Italiassa Piemonten alueella sijaitsevassa Torinon metropolikaupungissa.. Vuoden 2023 alussa kunnassa oli arviolta 255 asukasta.
Pralletriini

| Pralletriini |
| --- | --- |


Tunnisteet
IUPAC-nimi:  (2-metyyli-4-okso-3-prop-2-ynyylisyklopent-2-en-1-yyli) 2,2-dimetyyli-3-(2-metyyliprop-1-enyyli)syklopropaani-1-karboksylaatti
CAS-numero:  23031-36-9
PubChem CID:  9839306
SMILES:  C(=C(C)C)C1C(C(OC2C(C)=C(CC#C)C(=O)C2)=O)C1(C)C
Ominaisuudet
Molekyylikaava:  C19H24O3
Pralletriini on pyretroideihin kuuluva hyönteismyrkky, jota käytetään tavallisimmin hyttysten torjuntaan. Pralletriinin kemiallinen kaava on C19H24O3, ja CAS-numero 23031-36-9. Pralletriini on keltaisen ja ruskean sävyistä ainetta, joka on huoneenlämmössä nestemäistä. Sillä on tunnistettava, heikko tuoksu. Pralletriini liukenee useimpiin orgaanisiin liuottimiin sekä veteen.
Paralletriinin toiminta perustuu sen vaikutukseen hermoston natriumkanavissa (ionikanavat). Muiden pyretroidien tavoin se estää hermosignaalien välittymisen ja tappaa hermosoluja.[lähde? ] Se aiheuttaa muun muassa kouristelua, halvaantumisen ja lopulta johtaa hyönteisen kuolemaan.[lähde? ]
Vaikutukset ihmisiin ja ympäristöön

Maailman terveysjärjestön vuonna 2004 julkaiseman raportin mukaan pralletriini on nisäkkäille vain heikosti myrkyllistä, eikä sen karsinogeenisuudesta ole todisteita. Se on kuitenkin raportin mukaan erittäin myrkyllistä mehiläisille ja kaloille.
Ihmisille pralletriini on haitallista nieltynä ja myrkyllistä hengitettynä, mutta hengenvaarallista vain suurissa annoksissa ja nieltynä. Myrkytysoireet pralletriinistä ovat kuitenkin ihmisillä hyvin harvinaisia.
Vesistöjen eliöille pralletriini on hyvin myrkyllistä, ja aiheuttaa vesistöön päästyään vesieliöille pitkäaikaista haittaa. Sen käyttöä ei suositella luonnonvesien tai esimerkiksi herkkien kosteikkoekosysteemien lähettyvillä.
Aiheesta muualla

PubChem: Prallethrin (englanniksi)
Toxin and Toxin Target Database (T3DB): Prallethrin (englanniksi)
Pohjois-Makedonian muslimit

Makedonian muslimit tai Torbeshit ovat uskonnollinen vähemmistö Pohjois-Makedoniassa. Heidät lasketaan joskus pomakeiksi. Heidän kulttuurinsa on eronnut Pohjois-Makedonian ortodoksien kulttuurista.
Kartta muslimien asuinalueista, vaaleansinisellä merkityillä alueilla muslimit muodostavat enemmistön ja tummansinisellä merkityillä alueilla vähemmistön.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Macedonian muslims
Poitiers’n taistelu

Poitiers'n taistelu voi tarkoittaa seuraavia:
Vouillén taistelu lähellä Poitiersia – vuonna 507 käyty taistelu, jossa merovingikuningas Klodvig voitti visigootit
Poitiers'n taistelu eli Toursin taistelu – vuonna 732 käyty taistelu, jossa Kaarle Martelin johtamat frankit voittivat arabit
Poitiers'n taistelu – vuonna 1356 käyty taistelu, jossa Englannin Musta prinssi Edvard voitti ranskalaiset satavuotisessa sodassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Poitiers'n taistelu”, voi hakea sivunnimihaulla, laajalla sivunnimihaulla tai tekstihaulla.
Pulkkila (taajama)

Pulkkilan kirkko.
Pulkkilan Honkalinna, joka tuhoutui tulipalossa vuonna 2009.
Pulkkila on Siikalatvan kunnan taajama ja kuntakeskus ja entisen Pulkkilan kunnan kirkonkylä. Se oli Pulkkilan kunnan kuntakeskus, kunnes vuoden 2009 alussa Pulkkilan, Kestilän, Piippolan ja Rantsilan kunnat yhdistyivät Siikalatvan kunnaksi. Kuntakeskus sijaitsee valtatien 4 ja kantatien 88 risteyskohdassa, Oulusta 90 kilometriä etelään. Vuoden 2022 lopussa taajamassa oli 684 asukasta.
Taajamassa sijaitseva  Pulkkilan kirkko on valmistunut vuonna 1908. Pulkkilassa oli aiemmin lukio, joka vuonna 2018 siirtyi Piippolan taajamaan Koulutuskeskus JEDU Piippolan tiloihin. Valtatien 4 ja kantatien 88 risteyskohdassa sijaitsee ABC-ketjun liikenneasema. Taajamassa sijainnut vuonna 1930 rakennettu kulttuurihistoriallisesti arvokas ravintola Honkalinna tuhoutui tulipalossa vuonna 2009.
Poistoilman vuosihyötysuhde

Poistoilman vuosihyötysuhde kertoo kuinka hyvin kiinteistön lämmöntalteenotto toimii. Poistoilman vuosihyötysuhteen tulisikin olla mahdollisimman korkea. Uusissa kiinteistöissä sen on oltava 45% Tämä tarkoittaa siis sitä että talosta poistuvasta ilmasta on ”kierrätettävä” lämmitysenergiaa takaisin kiinteistön lämmitykseen vuositasolla minimissään tämä määrä.
Poistoilman hyötysuhde lasketaan kaavalla (sisälämpötila- ulospuhalluslämpötila) / (sisälämpötila-ulkolämpötila). Tehokkaalla LTO-kennolla sekä LTO-toimintaan optimoidulla lämpöpumpulla ulospuhalluslämpötilaksi saadaan jatkuvasti lämmityskaudella noin +2C…+4C. Näin ollen poistoilman hyötysuhde on jopa yli 100% ulkolämpötilan ollessa tätä korkeampi. Poistoilman vuosihyötysuhde sen sijaan on Etelä-Suomessa 90%…105%… ja Pohjois-Suomessa 75%…90%
Ulos puhallettavan ilman lämpötila saadaan +2C…+4C lämpötilaan vain riittävän tehokkaalla kennostolla (talteenottopatterilla). Jos kennosto ei ole riittävän tehokas, on poistettavan ilmankin lämpötila korkeampi mikä heikentää selkeästi poistoilman vuosihyötysuhdetta sekä luonnollisesti myös LTO-järjestelmän lämmöntuottoa.
Pinhel

Pinhelin vaakuna
Pinhel Portugalin kartalla
Pinhel on kunta Guardan piirissä, Portugalissa. Sen pinta-ala on 484,5 km² ja väkiluku noin 10 400.
Pinhelin nykyinen pormestari on sosiaalidemokraatti António Ruas. Kunnan juhlapäivä on 25. elokuuta.
Freguesiat

Alverca da Beira
Atalaia
Azevo
Bogalhal
Bouça Cova
Cerejo
Cidadelhe
Ervas Tenras
Ervedosa
Freixedas
Gouveia
Lamegal
Lameiras
Manigoto
Pala
Pereiro
Pinhel
Pínzio
Pomares
Póvoa de El-Rei
Safurdão
Santa Eufémia
Sorval
Souro Pires
Valbom
Vale de Madeira
Vascoveiro
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (portugaliksi)
Guardan piirin kunnat
Aguiar da Beira
Almeida
Celorico da Beira
Figueira de Castelo Rodrigo
Fornos de Algodres
Gouveia
Guarda
Manteigas
Mêda
Pinhel
Sabugal
Seia
Trancoso
Vila Nova de Foz Côa
Pini Gershon

Pini Gershon
Pinhas ”Pini” Gershon (hepr. ‏פנחס "פיני" גרשון‎, s. 13. marraskuuta 1951) on israelilainen koripallovalmentaja, joka toimii tällä hetkellä Maccabi Tel Avivin valmentajana.
Ura

Loukkaantumisen seurauksena Gershon aloitti valmentamisen hyvin nuorena. Hän on valmentanut uransa aikana monia seuroja, joista suurimmat ovat Maccabi Tel Aviv BC, Olympiakos BC ja Hapoel Jerusalem BC. Gershon on voittanut Euroopan seurajoukkueiden mestaruuden kolme kertaa.
Aiheesta muualla

Kuvia tai muita tiedostoja aiheesta Pini Gershon Wikimedia Commonsissa
Basketpedya (Arkistoitu – Internet Archive)
Euroliiga
Opinmäen kampus

Opimäen kampus
Opinmäki on koulutuskeskus Espoon Suurpellossa. Koulukeskuksessa on tilat kansainväliselle koululle, suomenkieliselle peruskoululle, varhaiskasvatukselle, liikuntahalli sekä tilat Suurpellon kirjastolle, työväenopistolle ja nuorisotoimelle. Opinmäessä on kaksi peruskoulua, englanninkielinen Espoo International School ja suomenkielinen Olarin koulu. Keskus otettiin käyttöön 12. elokuuta 2015, jolloin tiloissa aloittivat opintonsa myös Päivänkehrän koululaiset, jotka siirtyivät Opinmäen väistötiloihin puoleksitoista vuodeksi. Olarin koulusta luokat 1.–5. aloittivat opiskelun elokuussa 2017 Opinmäen kiinteistössä.
Opinmäen kampuksesta on mahdollisuus kaikkien vuokrata tiloja moneen eri käyttöön arkisin ja viikonloppuisin.
Liikuntahallin iltakäyttäjinä toimivat harrasteseurat: Blue and white, Esbo Bollklubb, Espoon telinetaiturit, Espoon voimistelu ja liikuntayhdistys, FC Honka, Golden Futsal Team, Olarin Voimistelijat, Otaonnela floorball, Shukokai karate Espoo, Suomalainen voimisteluseura Espoo, Suomen palloliiton Uudenmaan piiri, Tapiolan Honka, Tapiolan Otso, Tapiolan Voimistelijat, Tapion sulka ja Westend Indians.
Peto (sarjakuvahahmo)

| Peto |
| --- | --- |
 Peto, Henry McCoy
Luoja(t):  Stan Lee & Jack Kirby
Kustantamo:  Marvel
Ensiesiintyminen:  X-Men #1 (1963)
Henkilötiedot
Oikea nimi:  Dr. Henry Philip McCoy
Status:  aktiivinen
Pituus:  180 cm
Paino:  160 kg
Ryhmäsidokset:  Ryhmä-X, Kostajat
Voimat:  Yliluonnollinen ketteryys, voima ja tasapaino, tavallista nopeampi parantuminen
Peto (oik. nimi Henry "Hank" McCoy) The Beast on Marvel Comicsin supersankari, mutanttihahmo, jonka on luonut käsikirjoittaja Stan Lee sekä piirtäjä ja Marvelin taiteellinen johtaja Jack Kirby, ensiesiintyminen oli X-men #1 1963 syyskuussa.
Historia

Henry McCoyn isä Norton työskenteli ydinvoimalassa, kun hän joutui onnettomuuteen ja sai valtavan määrän säteilyä. Norton ei vahingoittunut, mutta säteily vaikutti hänen geeneihinsä ja hänen poikansa Henry syntyi mutantiksi. Toisin kuin monilla muilla mutanteilla, Henryssä oli merkkejä mutaatiosta jo syntymän hetkellä: epätavallisen isot kädet ja jalat.
Yli-inhimillisen ketteryytensä, voimansa ja nopeutensa ansiosta Henrystä tuli tähtijalkapalloilija teini-iässä. Hänen merkittävät kykynsä kiinnittivät sekä professori Charles Xavierin, joka oli muodostamassa alkuperäistä Ryhmä-X:ää, että naamioituneen rikollisen Konkistadorin huomion. Konkistadori sieppasi McCoyn vanhemmat kiristääkseen tätä ryhtymään hänen rikostoverikseen. Xavierin ja Ryhmä-X:n avulla Henry kuitenkin voitti Konkistadorin ja liittyi Ryhmä-X:ään ottaen koodinimen "Peto".
Loistava oppilas McCoy suoritti tohtorin opintonsa Xavierin ohjauksessa ja viimein jätti Ryhmä-X:n ja Xavierin koulun ottaakseen paikan Brand-osakeyhtiössä geenitutkijana. Siellä hän kehitti seerumin, joka toimi katalyyttina latenttien mutanttikykyjen herättämisessä. Juotuaan seerumia McCoy koki radikaaleja fyysisiä muutoksia. Hänelle kasvoi turkki koko ruumiiseen, hänen korvistaan tuli suuremmat ja suipot ja hänen kulmahampaansa kasvoivat, muistuttaen nyt torahampaita. Seerumi lisäsi myös hänen yli-inhimillistä ketteryyttä, kestävyyttä, nopeutta ja voimaansa.
Viimein McCoy lähti Brandista, liittyi Kostajiin ja paljasti henkilöllisyytensä julkisesti. Palveltuaan Kostajissa vuosikausia (joiden aikana hän auttoi Ryhmä-X:ää Pimeää Feenixiä vastaan), Peto organisoi uudelleen toisen superryhmän, Puolustajat, muodollisemmaksi ryhmäksi. Hänen toverinsa Arkkienkeli ja Jäämies Ryhmä-X:stä palvelivat myös Puolustajissa, mutta ryhmä hajosi erään taistelun jälkeen, jossa useat muut Puolustajat näyttivät menehtyneen.
Pian sen jälkeen Peto ja loput alkuperäisestä Ryhmä-X:stä muodostivat uuden organisaation, Tekijä-X:n, joka julkisesti mainosti metsästävänsä vaarallisia mutantteja, mutta oikeasti koulutti heitä käyttämään voimiaan. Pian Tekijä-X:n perustamisen jälkeen Peto jäi tri Carl Maddicksin vangiksi, joka teki kokeen joka palautti Pedon takaisin alkuperäiseen ihmismuotoonsa. Jonkin ajan päästä eräs bakteeri kuitenkin laukaisi Pedon muuttumisen takaisin karvaiseen, eläimellisempään muotoonsa.
Kun professori Charles Xavier palasi Maahan oltuaan avaruudessa pitkän aikaa Tähtiseikkailijoiden kanssa, Peto ja muut Tekijä-X:läiset palasivat Ryhmä-X:ään. Nykyään Peto on Ryhmä-X:n aktiivijäsen samalla kun palvelee Xavier-instituuttia tutkijana.
Vähän aikaa sitten Peto loukkaantui vakavasti taistelussa Vargasia vastaan etsiessään Kohtalon kadonneita päiväkirjoja. Mutantti Sage (Shinobi Shaw'n entinen avustaja Tessa) paransi hänet voimillaan, mutta prosessin aikana Pedon mutaatio eteni jälleen. Hänestä tuli kissamainen olento, jolla on nelisormiset "käpälät". Peto palasi Xavierin kartanoon ja yrittää nyt sopeutua uuteen ulkomuotoonsa.
Voimat

Mutantti Pedolla on apinamainen voima sekä lihasten hallinta mukaan lukien suuret kädet ja tarttumajalat. Hänen aistinsa ovat myös kehittyneet eläimen tasolle ajan saatossa.
Hahmon historiaan kuuluu monia eläimellisyyteen päin johtavia muutoksia, näistä mainittakoon sininen leijonamainen turkki ja naaman muotoutuminen suurnisäkäsmäiseksi. Peto on myös erikoistunut itämaisiin taistelutaitoihin ja karatetemppuihin.
Muissa medioissa

Elokuvassa X-Men: Viimeinen kohtaaminen Petoa näyttelee Kelsey Grammer.
Petoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 1992–1997 2000–2001 2024 | George Buza | X-Men Hämähäkkimies X-Men ’97 |  | X-Men: Children of the Atom X-Men: Mutant Academy X-Men: Mutant Academy 2 |
| 2000–2003 | Michael Kopsa | X-Men: Evolution |  |  |
| 2001 | Dee Bradley Baker |  |  | Spider-Man 2: Enter Electro |
| 2003 | Richard Portnow |  |  | X2: Wolverine's Revenge |
| 2004–2005 | Richard Doyle |  |  | X-Men Legends X-Men Legends II: Rise of Apocalypse |
| 2006 | Gregg Berger |  |  | X-Men: The Official Game |
| 2006 2014 2023 | Kelsey Grammer |  | X-Men: Viimeinen kohtaaminen X-Men: Days of Future Past The Marvels |  |
| 2008–2009 2011 | Fred Tatasciore | Wolverine and the X-Men X-Men |  | X-Men: Destiny |
| 2011, 2014, 2016, 2018–2019 | Nicholas Hoult |  | X-Men: First Class X-Men: Days of Future Past X-Men: Apocalypse Deadpool 2 X-Men: Dark Phoenix |  |
Pohjois-Makedonian parlamentti

| Pohjois-Makedonian parlamentti> Tyyppi |
| --- | --- |
Tyyppi:  yksikamarinen
Johto
puhemies:  Talat Xhaferi
Edustajia:  120
Kotisivut
 https://www.sobranie.mk
Pohjois-Makedonian parlamentti on Pohjois-Makedonian korkein lainsäädäntöelin. Yksikamarisessa parlamentissa on 120 paikkaa.
Paikat puolueittain (2020)

| Puolue/koalitio | Paikat |
| --- | --- |
SDSM:n johtama koalitio: 46
VMRO-DPMNE:n johtama koalitio: 44
DUI: 15
Albanian Alternative ja Alliance for Albanians: 12
Vasemmisto: 2
Albanialaisten demokraattinen puolue: 1
Lähde:
Pieni Kokkoslampi

| Pieni Kokkoslampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°17′53″N, 27°05′29″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäveden valuma-alue (14.97)
Laskuoja:  oja Kokkoslampeen 
Järvinumero:  14.978.1.049
Mittaustietoja
Pinnankorkeus:  117,3 m  
Pituus:  300 m  
Leveys:  80 m  
Rantaviiva:  0,649 km  
Pinta-ala:  1,673 ha  
Saaria:  ei saaria 
 fiPieni Kokkoslampi 
Pieni Kokkoslampi  on Etelä-Savossa Mäntyharjulla  Kokkosenkylän lähellä sijaitseva lampi.
Maantietoa

Lampi on 300 metriä pitkä, 80 metriä leveä, ja sen pinta-ala on 1,7 hehtaaria. Lammella ei ole kartan mukaan saaria.  Sen rantaviivan pituus on 650 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Pyhäveden valuma-alueella (14.97), jonka Tainaveden valuma-alueeseen (14.978) se kuuluu. Lammen vedenpinnan korkeus on 117,3 metriä mpy.
Ophélie Gaillard

Ophélie Gaillard vuonna 2021.
Ophélie Gaillard (s. 13. kesäkuuta 1974 Pariisi) on sveitsiläis–ranskalainen sellisti ja kapellimestari. Hän opiskeli Pariisin konservatoriossa, jossa voitti kolme ensipalkintoa (kamarimusiikissa, sellonsoitossa ja barokkisellossa). Hän sai myös Sorbonnesta oppiarvon musiikkitieteessä ja opetusdiplomin. Hän on toiminut opetustehtävissä vuodesta 2000.
Gaillard on hyvin kiinnostunut varhaisesta musiikista ja on usein osallistunut Christophe Rousset'n ja Emmanuelle Haïmin johtamiin barokkiteosten esityksiin. Hän perusti Amarillis- ja Ensemble Pulcinella -kokoonpanot. Jälkimmäisen levytys Antonio Vivaldin sellosonaateista sai kansainvälisesti suosiollisia arvosteluja. Gaillard myös yhdistelee eri taiteenaloja; hän on tehnyt yhteistyötä sellaisten tanssijoiden kuin Daniel Larrieun ja Sidi Larbi Cherkaouin kanssa.
Gaillard on levyttänyt muun muassa Johann Sebastian Bachin, Benjamin Brittenin, Gabriel Faurén ja Antonio Vivaldin tuotantoa. Hän on esiintynyt Puolan radion orkesterin, Japanin filharmonikkojen, Euroopan Cameratan ja muiden orkesterien solistina.
Helmikuussa 2018 Gaillardilta ryöstettiin Pariisin ulkopuolella puukolla uhaten yli miljoonan euron arvoinen sello, jonka hän kuitenkin onnistui saamaan takaisin.
Pispalan vanha kirkko

Pispalan vanha kirkko, kuva otettu 1950-luvulla.
Sisäkuva kirkon kuorista 1950-luvulta.
Pispalan vanha kirkko (alkujaan Pispalan rukoushuone) oli Tampereen Pispalassa sijainnut alun perin kansallisromanttista tyyliä edustanut puukirkko, jonka suunnitteli arkkitehti Wivi Lönn vuonna 1908. Se rakennettiin alun perin yksityisen rukousyhdistyksen toimesta rukoushuoneeksi, ja kirkoksi se muutettiin vasta myöhemmin.
Historia > Rukoushuoneena

Pispalan rukoushuoneyhdistyksen kokouksessa helmikuussa 1906 esitettiin ajatus rukoushuoneen rakentamisesta. Opettaja Salomon Liljalle annettiin tehtäväksi selvittää rakennuksen tarkoituksenmukainen koko ja Fanny Thunebergille ottaa yhteyttä arkkitehti Wivi Lönniin, joka otti vastaan tehtävän rukoushuoneen suunnittelusta.
Rukoushuoneyhdistyksen johtokunta hyväksyi toukokuussa 1907 Lönnin suunnitelmat. Taloudellisesti 456-paikkaisen rukoushuoneen rakentaminen oli pienelle yhdistykselle iso ponnistus. Työt alkoivat syksyllä 1907, ja piispa Herman Råbergh vihki sen joulukuussa 1908 käyttöön.
Rukoushuonetta uudistettiin vuonna 1930. Lönn johti uudistustöitä. Hän piirsi kuorin uudestaan, ja sisätilojen värit suunnitteli koristetaiteilija Antti Salmenlinna. Uudistetun rukoushuoneen avajaisjuhla pidettiin toukokuussa 1930.